S-289/2016

Mál þetta, sem dómtekið var 5. desember síðastliðinn, er höfðað með ákæru lögreglustjórans á höfuðborgarsvæðinu, útgefinni 23. ágúst 2016, á hendur G-kk-þgf G. H-kk-þgf, kt. [...], [...], [...] og Ú-kk-þgf B-kk-þgf S-kk-þgf, kt. [...], [...], [...], „fyrir fjársvik með því að hafa í félagi og blekkingarskyni skilað inn tjónstilkynningu til Sjóvá Almennra trygginga hf., kt. [...] og þannig svikið út fé úr lögboðinni ábyrgðartryggingu og húftryggingu bifreiðarinnar A í kjölfar þess að hafa sunnudaginn 31. ágúst 2014, í Kópavogi, sviðsett árekstur hennar og bifreiðarinnar B á gatnamótum Kársnesbrautar og Norðurvarar allt með þeim afleiðingum að Sjóvá Almennar greiddi 1.507.717 kr. vegna A og 1.460.339 vegna B. [ ... ]

Telst þetta varða við 248. gr. almennra hegningarlaga nr. 19/1940. Þess er krafist að ákærðu verði dæmdir til refsingar og til greiðslu alls sakarkostnaðar.“

Einkaréttarkrafa:

Í málinu gerir H-kk-nf M. Ó-kk-nf héraðsdómslögmaður, f.h. Sjóvá Almennra trygginga hf., kt. [...], þá kröfu að ákærðu verði sameiginlega dæmdir til að greiða kröfuhafa 2.968.052 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá tjónsdegi þar til mánuður er liðinn frá birtingu kröfunnar, en síðan dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Við upphaf aðalmeðferðar í málinu 5. desember síðastliðinn breytti ákærði G-kk-nf G. H-kk-nf afstöðu sinni til sakargifta og játaði sök. Þá var upplýst að hann hefði þegar greitt kröfuhafa sinn hluta skaðabótakröfunnar. Ákærði Ú-kk-nf B-kk-nf játaði einnig sök í sama þinghaldi og samþykkti bótaskyldu.

Krafa ákærða G-kk-ef G. H-kk-ef er að ákvörðun refsingar verði frestað. Verjandi hans krefst þóknunar sér til handa sem greidd verði úr ríkissjóði

Ákærði Ú-kk-nf B-kk-nf S-kk-nf krefst vægustu refsingar sem lög heimila. Verjandi hans krefst þóknunar sér til handa sem greidd verði úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga. Þá tjáði lögmaður kröfuhafa sig um bótakröfuna.

Ákærðu hafa játað brot sín. Sannað er með játningu ákærðu og öðrum gögnum málsins að þeir eru sekir um þá háttsemi sem þeim er gefin að sök og er brot þeirra rétt heimfært til refsiákvæða í ákærunni.

Ákærði G-kk-nf G. H-kk-nf er fæddur í júní [...]. Sakarferill hans hefur ekki áhrif á ákvörðun refsingar fyrir það brot sem hann er nú sakfelldur fyrir. Ekki eru skilyrði til þess að fresta ákvörðun refsingar ákærða. Til málsbóta horfir að hann hefur játað brot sitt og greitt kröfuhafa skaðabætur. Þykir refsing ákærða hæfilega ákveðin fangelsi í 60 daga. Fresta skal fullnustu refsingarinnar og falli hún niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði Ú-kk-nf B-kk-nf S-kk-nf er fæddur í september [...]. Ákærði á að baki sakarferil. Hefur hann alls þrisvar sinnum, árin 2006, 2007 og 2011, gengist undir sátt hjá lögreglustjóra um greiðslu sektar og sviptingu ökuréttar. Þá var ákærða með dómi 20. apríl 2012 gert að sæta fangelsi í níu mánuði fyrir brot gegn almennum hegningarlögum. Voru átta mánuðir af refsingunni bundnir skilorði til tveggja ára. Þykir refsing ákærða fyrir það brot sem hann er nú sakfelldur fyrir hæfileg ákveðin fangelsi í 60 daga. Fresta skal fullnustu refsingarinnar og falli hún niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Svo sem fyrr segir er upplýst í málinu að ákærði G-kk-nf G. H-kk-nf hefur þegar greitt til kröfuhafa sinn hluta af bótakröfu kröfuhafa Sjóvá Almennra trygginga hf. Var það staðfest með yfirlýsingu lögmanns kröfuhafa þegar hann tjáði sig um bótakröfuna og bókun verjanda ákærða í þingbók málsins. Ákærði Ú-kk-nf B-kk-nf S-kk-nf samþykkti bótaskyldu í málinu og samkvæmt yfirlýsingu lögmanns kröfuhafa við meðferð málsins eru ógreiddar af höfuðstól kröfunnar 1.460.339 krónur sem kafist er að ákærði Ú-kk-nf B-kk-nf greiði með vöxtum. Ákærði Ú-kk-nf B-kk-nf er bótaskyldur vegna tjónsins og verður því dæmdur til að greiða kröfuhafa 1.460.339 krónur með vöxtum eins og nánar greinir í dómsorði. Bótakrafan var birt fyrir ákærða Ú-kk-þgf B-kk-þgf S-kk-þgf 8. september 2016.

Samkvæmt 1. mgr. 218. gr. laga nr. 88/2008 verða ákærðu dæmdir til að greiða sakarkostnað málsins, það er þóknun verjenda sinna sem ákveðin er með þeim hætti sem í dómsorði greinir. Er þóknunin ákveðin að meðtöldum virðisaukaskatti. Þá greiði ákærðu óskipt annan sakarkostnað, 64.480 krónur, samkvæmt yfirliti lögreglustjóra.

J-kk-nf H-kk-nf héraðsdómari kveður upp dóm þennan.

D ó m s o r ð:

Ákærði, G-kk-nf G. H-kk-nf sæti fangelsi í 60 daga. Fresta skal fullnustu refsingarinnar og falli hún niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði, Ú-kk-nf B-kk-nf S-kk-nf, sæti fangelsi í 60 daga. Fresta skal fullnustu refsingarinnar og falli hún niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði Ú-kk-nf B-kk-nf S-kk-nf greiði Sjóvá Almennum tryggingum hf., 1.460.339 krónur með vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 31. ágúst 2014 til 8. október 2016, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði G-kk-nf G. H-kk-nf greiði þóknun skipaðs verjanda síns, S-kk-ef S. F-kk-ef hdl., 362.000 krónur.

Ákærði Ú-kk-nf B-kk-nf S-kk-nf greiði þóknun skipaðs verjanda síns, S-kk-ef G-kk-ef hrl., 310.000 krónur.

Ákærðu greiði óskipt 64.480 krónur í annan sakarkostnað.

J-kk-nf H-kk-nf